
საქართველოს ფინანსთა მინისტრის 

2006 წლის 5 ივნისი 

ქ. თბილისი

საქართველოს ფინანსთა სამინისტროს საბაჟო დეპარტამენტის სისტემაში გამოყენებული მკაცრი აღრიცხვის სალიცენზიო და სანებართვო მოწმობების, საბაჟო კონტროლის ქვეშ საქონლისა და სატრანსპორტო საშუალების აღრიცხვის მოწმობის, სპეციალური სატვირთო საბაჟო დეკლარაციის, ადმინისტრაციულ სამართალდარღვევის ოქმების ფორმების გამოყენებისა და აღრიცხვა-ანგარიშგების წესის დამტკიცების შესახებ

,,მკაცრი აღრიცხვის ფორმების შესახებ“ საქართველოს კანონის მე-8 მუხლის, ,,მკაცრი აღრიცხვის ფორმების (დოკუმენტების) ნუსხის, მკაცრი აღრიცხვის ფორმების (დოკუმენტების) რეგისტრაციის წესისა და მკაცრი აღრიცხვის ფორმების (დოკუმენტების) რეგისტრაციის ჟურნალის ფორმის დამტკიცების თაობაზე“ საქართველოს ფინანსთა მინისტრის 2005 წლის 2 აგვისტოს №669 ბრძანებით დამტკიცებული ,,მკაცრი აღრიცხვის ფორმების რეგისტრაციის წესის“ (დანართი №2) მე-2 მუხლის მე-2 პუნქტის ,,ბ“ ქვეპუნქტისა და ,,საქართველოს ფინანსთა სამინისტროს დებულების დამტკიცების შესახებ“ საქართველოს მთავრობის 2004 წლის 21 მაისის №39 დადგენილებით დამტკიცებული დებულების მე-4 მუხლის მე-3 პუნქტის ,,ლ“ ქვეპუნქტის საფუძველზე, ვბრძანებ: 
1. დამტკიცდეს თანდართული რედაქციით:

ა) ,,საქართველოს ფინანსთა სამინისტროს საბაჟო დეპარტამენტის სისტემაში გამოყენებული მკაცრი აღრიცხვის სალიცენზიო და სანებართვო მოწმობების, საბაჟო კონტროლის ქვეშ საქონლისა და სატრანსპორტო საშუალების აღრიცხვის მოწმობის, სპეციალური სატვირთო საბაჟო დეკლარაციის, ადმინისტრაციულ სამართალდარღვევის ოქმების ფორმების გამოყენებისა და აღრიცხვა-ანგარიშგების წესი“ (დანართი №1);

ბ) გამოსაყენებლად უვარგისი მკაცრი აღრიცხვის ფორმების ჩამოწერის აქტი (დანართი №2).

2. კონტროლი ბრძანების შესრულებაზე დაევალოს საბაჟო დეპარტამენტის თავმჯდომარის მოადგილეს გრიგოლ ფანცულაიას. 

3. ეს ბრძანება ამოქმედდეს გამოქვეყნებიდან მე-15 დღეს. 

ა. ალექსიშვილი

დანართი №1 

საქართველოს ფინანსთა სამინისტროს საბაჟო დეპარტამენტის სისტემაში გამოყენებული მკაცრი აღრიცხვის სალიცენზიო და სანებართვო მოწმობების, საბაჟო კონტროლის ქვეშ საქონლისა და სატრანსპორტო საშუალების აღრიცხვის მოწმობის, სპეციალური სატვირთო საბაჟო დეკლარაციის, ადმინისტრაციულ სამართალდარღვევის ოქმების ფორმების გამოყენებისა და აღრიცხვა-ანგარიშგების წესი


მუხლი 1. ზოგადი დებულებები

1. აღნიშნული წესი შემუშავებულია ,,მკაცრი აღრიცხვის ფორმების შესახებ“ საქართველოს კანონის მე-8 მუხლისა და ,,მკაცრი აღრიცხვის ფორმების (დოკუმენტების) ნუსხის, მკაცრი აღრიცხვის ფორმების (დოკუმენტების) რეგისტრაციის წესისა და მკაცრი აღრიცხვის ფორმების (დოკუმენტების) რეგისტრაციის ჟურნალის ფორმის დამტკიცების თაობაზე“ საქართველოს ფინანსთა მინისტრის 2005 წლის 2 აგვისტოს №669 ბრძანებით დამტკიცებული ,,მკაცრი აღრიცხვის ფორმების რეგისტრაციის წესის“ (დანართი №2) მე-2 მუხლის მე-2 პუნქტის ,,ბ“ ქვეპუნქტის საფუძველზე. 

2. საქართველოს ფინანსთა სამინისტროს საბაჟო დეპარტამენტი (შემდგომში – დეპარტამენტი) და მისი სტრუქტურული ქვედანაყოფები საბაჟო დეპარტამენტის სისტემაში გამოყენებული მკაცრი აღრიცხვის სალიცენზიო და სანებართვო მოწმობების, საბაჟო კონტროლის ქვეშ საქონლისა და სატრანსპორტო საშუალების აღრიცხვის მოწმობის, სპეციალური სატვირთო საბაჟო დეკლარაციისა და ადმინისტრაციულ სამართალდარღვევის ოქმების ფორმების (შემდგომში – ფორმები) გამოყენებასა და აღრიცხვა-ანგარიშგებას ახორციელებს ,,მკაცრი აღრიცხვის ფორმების შესახებ“ საქართველოს კანონის მე-8 მუხლის პირველი პუნქტისა და ამ წესის მოთხოვნათა შესაბამისად. 


მუხლი 2. ფორმებით მომარაგება

1. ფორმების ბლანკებით მომარაგებას ახორციელებს საქართველოს ფინანსთა სამინისტრო, საბაჟო დეპარტამენტის მიერ განსაზღვრული აუცილებელი რაოდენობის შესაბამისად. 

2. დამტკიცებული ფორმების ტირაჟირებაზე განაცხადს საქართველოს ფინანსთა სამინისტრო წარმოადგენს ,,მკაცრი აღრიცხვის ფორმების შესახებ“ საქართველოს კანონის მე-6 მუხლით გათვალისწინებულ მოთხოვნათა შესაბამისად შერჩეულ პოლიგრაფიულ საწარმოში. 

3. პოლიგრაფიული საწარმოდან ფორმების გამოტანის უფლება აქვს პირს, რომელსაც გააჩნია სათანადოდ გაფორმებული მინდობილობა. 


მუხლი 3. ფორმების შენახვა 

1. ფორმების შენახვა ხორციელდება ,,მკაცრი აღრიცხვის ფორმების შესახებ“ საქართველოს კანონის მე-8 მუხლის მე-5, მე-6 და მე-7 პუნქტებით დადგენილი მოთხოვნების დაცვით. 

2. სათავსო, სადაც ინახება და გაიცემა ფორმები, უნდა იყოს სათანადოდ აღჭურვილი და დაცული. 

3. ფორმების შენახვაზე, გაცემაზე და ანგარიშგებაზე პასუხისმგებელ პირებს განსაზღვრავენ საბაჟო დეპარტამენტისა და საბაჟო ორგანოების ხელმძღვანელები. 


მუხლი 4. ფორმების შევსება 

1. მკაცრი აღრიცხვის თითოეული ფორმის შევსება ხორციელდება შესაბამისი ნორმატიული აქტის საფუძველზე. 

 2. შევსებული ფორმების შესახებ ინფორმაცია ფორმების გამცემს შეაქვს სპეციალურ რეესტრში (საინფორმაციო ბაზაში). 


მუხლი 5. შევსებული ფორმების გაცემა

1. შევსებული ფორმების გაცემა მფლობელზე ხორციელდება პირადობის დამადასტურებელი მოწ-მობის წარდგენის საფუძველზე. 

2. შევსებული ფორმების გაცემა მესამე პირზე ხორციელდება ფორმის მფლობელის მიერ გაცემული მინდობილობისა და პიროვნების პირადობის დამადასტურებელი მოწმობის წარდგენის შემთხვევაში (მინდობილობა რჩება ადგილზე).

3. ფორმის მფლობელი ან მესამე პირი შევსებული ფორმის მიღების ფაქტს ადასტურებს სპეციალურ რეესტრში ხელმოწერით. 


მუხლი 6. შევსებული ფორმების დუბლიკატის გაცემა 

1. შევსებული ფორმის დაკარგვის ან დაზიანების შემთხვევაში დეპარტამენტი (საბაჟო ორგანო) გასცემს დუბლიკატს, კანონმდებლობით დადგენილი წესით, მფლობელის მიერ ამ მუხლის მე-2 პუნქტში მითითებული განცხადების წარდგენის საფუძველზე. 

2. ფორმის მფლობელმა შევსებული ფორმის დუბლიკატის მისაღებად უნდა წარადგინოს განცხადება საქართველოს ზოგადი ადმინისტრაციული კოდექსის 78-ე მუხლში მითითებული მოთხოვნების შესაბამისად. 

3. გაცემულ დუბლიკატს დაესმება შტამპი აღნიშვნით ,,დუბლიკატი“. დუბლიკატს აქვს ისეთივე იურიდიული ძალა, როგორც მის დედანს. 

4. ფორმის გამცემს დუბლიკატის გაცემის შესახებ ინფორმაცია შეაქვს სპეციალურ რეესტრში დუბლიკატის გაცემისთანავე. 


მუხლი 7. გაუქმებული და დაზიანებული ფორმების ჩამოწერა 

1. გაუქმებული და დაზიანებული ფორმების ჩამოწერა შეიძლება: 

ა) შევსების დროს დაშვებული შეცდომის გამო;

ბ) ფორმების ფიზიკური დაზიანების გამო. 

2. გაუქმებული და დაზიანებული ფორმების ჩამოწერა უნდა გაფორმდეს გამოსაყენებლად უვარგისი მკაცრი აღრიცხვის ფორმების ჩამოწერის აქტით (დანართი №2). გაუქმებული და დაზიანებული ფორმების ექსკლუზიური ნუმერაცია შეტანილ უნდა იქნეს ჩამოწერის აქტში. 

3. გაუქმებული და დაზიანებული ფორმების ექსპერტიზა და უტილიზაცია ხორციელდება მოქმედი კანონმდებლობის შესაბამისად. 

დანართი №2

აქტი №

ქ. თბილისი

ხელმოწერით ვადასტურებთ აქტის მიხედვით წარმოდგენილი მკაცრი აღრიცხვის უვარგისი ფორმების ჩამოწერის სისწორეს.

სამმართველოს (საბაჟო ორგანოს) 

 უფროსი:

ფორმების გამოყენებასა და 

აღრიცხვა-ანგარიშგებაზე

პასუხისმგებელი პირი:

